
Oké Take Away 


565-3232 
PORFIN DESPUES DI 7 AÑA NOS SELECION 
NACIONAL POR A BOLBE HUNGA NA CAS 


EMPODERAMENTO DI COMUNIDAD 
E DI SEGUNDO EDICION DI 
FOODSTOCK DI CMB TABATA 
UN TRIUNFO SIN IGUAL 


Polis a confisca arma blanco 
di mucha na Maria College 


Aboli 
monarkia den 
e programa 
electoral 
Di PvdA / 
GroenLinks 

Aeropuerto Internacional 
Reina Beatrix: Diabierna 
algo 
pasa 
di 
11'or 
di 
anochi den e parkinglot 
di Aeropuerto a sosode un 
accidente. Mesora a pidi 
pa presencia di polis y un 
ambulance. 


Un homber despues di a 
caba di traha a subi su auto 
y na momento cu e tabata 
bayendo pa sali for di e 
parkinglot pa un of otro 
motibo a dal cu su auto 
contra un di e tubonan 
cu tin riba e tereno di e 


parkinglot. Den e impacto 
e la kibra un wiel di su 
auto y tambe e la keda 
levemente herida. 


Na 
yegada 
polis 
a 
nota tur e datosnan y 
e 
paramediconan 
di 


ambulance 
a 
trata 
e 
homber na e sitio y despues 
a dicidi toch di transporta 
e homber pa hospital pa un 


tratamento medico mas 
avansa. 


Accidente den parkinglot di Airport di 
Aruba, cu un persona herida 


Diabierna 
merdia 
a 
drenta informe di cu tin 
un alumno di school cu 
un arma blanco na Maria 
College, mesora a dirigi 
un patruya na e sitio. Na 
yegada di e patruya na e 
school a bin compronde 
cu un mucha tabata tin un 
arma blanco na e school 
y ora cu maestronan a 
acerke a bin hay’e cu e 
arma aki y a kit’e for di 


dje y a yama polis. Polis a 
bay na e school confisca e 
arma y a papia cu e mucha 
e consecuencianan di tin 
un arma den su poder y e 
posibilidad di bay sera pa 
premeditadamente 
cana 
cu un arma. Ademas polis 
a conseha e maestronan 
pa yama e mayornan y 
alerta nan pa nan papia 
claramente cu nan yiunan 
tocante esaki 


Polis a confisca arma 
blanco di mucha na 
Maria College 


South 
Beach 
- 
Aruba 
: 
Diasabra 
marduga 
polisnan a bay cu urgencia 
un bar nobo na South 
Beach hot zone. 


Eynan un persona lo a 
wordo 
hinc'a. 
Esaki 
a 
pone cu autoridad a bay cu 
urgencia. 


Na yegada, danki Dios no 


tawata tin ningun persona 
herida pero si corta, pero 
nada serio. 
A resulta cu un homber 
lo a haya problema cu e 
bouncernan di e luga y cu 
algo skerpi a corta/nan na 
man parse. 


E agresor ainda tawata 
presente y aki mas cu claro 
mesora e la wordo deteni 


pa e susedido. 
Transportwagen a wordo 
pidi pa por a transporta e 
homber pa warda. 


Kiko a ocasiona e problema 
no ta conoci. Ta varios di 
e tipo di casonan manera 
esaki a sosode den pasado 
cu consecuencianan serio y 
te hasta fatal. 


Homber deteni diasabra 
marduga; despues cu e lo a 
corta hende na South Beach 

Diasabra pa 3'or di atardi, 
cu hopi orguyo nos por a 
mira e selecion nacional 
di Aruba subi veld di 
Compleho 
Deportivo 
Guillermo 
Prospero 
Trinidad pa asina hunga 
contra e selecion nacional 
di U.S. Virgin Island, den 
e 
CONCACAF 
Nations 
League. 


E wega aki a tuma luga 
despues di 7 aña cu e veld 
nan tabata den un mal 
estado y no tabata wordo 
permiti pa hunga weganan 
internacional na Aruba. 


Na 2016 maske cu e veld 


ya caba tabata den un 
malestado a permiti e 
selecion di Aruba hunga 
toch 
un 
ultimo 
wega 
internacional. For di 2005 
no tabata haci suficiente 
mantencion cu e veld y 
desde 2010 nan no tabata 
wordo ni manteni mas. 


Poco poco cu cambionan 
den directivanan di Lotto 
y FFD, Minister di Deporte 
Endy Croes, por a cuminsa 
conta cu nan cooperacion 
y asina porfin gobierno por 
a aproba financiamento 
di e renobacion di nos 
stadion nacional, cu ta 
e 
Compleho 
Deportivo 


Guillermo 
Prospero 
Trinidad. E renobacion 
no ta completamente cla 
ainda, pero e partinan mas 
necesario pa nos selecion 
por a hunga na cas ta cla y 
awo ta sigui pa termina e 
renobacion di nos Stadion 
Nacional. 


E mundo di futbol na Aruba 
sigur ta hopi contento 
cu porfin despues di 7 
aña selecion nacional di 
Aruba por hunga weganan 
internacional na cas mes. 


E wega di diasabra a 
wordo domina pa Aruba 
for di comienso y Aruba 
tabata tin posession di e 
bala por bisa pa dos tercer 
parti di wega. Un victoria 
hopi bon mereci pa nos 


selecion nacional. Alabes 
cu e resultado aki Aruba ta 
keda na prome lugar den 
su grupo, 


Aruba ta gana cu score di 
3 - 1 
Goalnan di Aruba a wordo 
anota pa 
Rovien Ostiana 51 minuut 
Diederick 
Luydens 
61 
minuut 
Mishawn 
Molina 
86 
minuut 


E goal di Us Virgin Islands 
a wordo anota pa 
Quinn Farrel 63 Minuut. 


Tur cos ta mustra cu 
selecion 
di 
Aruba, 
lo 
promove pa Liga B den 
e 
siguiente 
edicion 
di 
Concacaf Nations League. 


Otro luna selecion nacional 
di Aruba lo tin un otro 
compromiso pa hunga na 
cas y e biaha aki contra 
Cayman Islands. 


E wega di diasabra atardi a 
conta cu un bon presencia 
di publico, un total di 1200 
persona presente. 


Dia 30 di oktober lo ta 
bay tin un otro wega den 
Compleho 
Deportivo 
Guillermo 
Prospero 
Trinidad, e biaha aki nos 
selecion nacional di damas 
lo hunga contra e selecion 
di damas di Boneiro.Mrs. 
Lacle 


Visit our official website 
www.arubanative.com 


Porfin desPues di 7 aña nos selecion 
nacional Por a bolbe hunga na cas 

For 
di 
algun 
tempo 
caba 
Parlamentario 
Berlis ta trahando riba 
algun iniciativa di ley 
cu 
lo 
impacta 
Aruba 
positivamente 
den 
diferente area. Un di nan ta 
un ley di donante di organo 
cu lo por haci posibel cu 
transplante 
di 
organo 
por tuma lugar na Aruba 
mes. 
Internacionalmente 
tin 
leynan 
unda 
cu 
donantenan tin e derecho 
di duna un organo of mas 
pa yuda un familiar of otro 
ciudadano cu mester di 
un transplante. Na Aruba 
pa via di nos tamaño y 
infrastructura 
tin 
poco 
posibilidad pa haci esaki na 
gran escala. Sinembargo, 
for di algun un tempo 
caba Parlamentario Berlis 
a cuminsa cana e trayecto 
pa 
gana 
informacion 
riba e tema mientras ta 
reuniendo cu expertonan 
di AZV, HOH, huristanan 
di e ministerio di salud y 
minister di Salud y Turismo 
sr. Dangui Oduber. 


A lansa 48 pregunta pa 
HOH, AZV y IMSAN 
E ley di AZV ta exclui 
cobertura di tur tipo di 
transplante di organo cu 
excepcion di transplante 
di cornea (lens di wowo), 
riñon y di beenmerg cu si 
ta wordo cubri. Pa por yega 
na remarke tin criterianan 
cu mester cumpli cu ne y 
si dado caso un persona ta 
bin na remarke e lo wordo 
manda den exterior pa 
asina ricibi e transplante 
necesario. 
Mirando 
cu 
ley di AZV ta cubri tres 
tipo 
di 
transplante 
di 


organo, a opta pa e ley di 
iniciativa ta pa por bira 
donante di organo di e 
mesun 
tres 
organonan 
aki. Parlamentario Berlis 
a manda 48 pregunta pa 
stakeholders, pa asina sa 
den ki direccion por bay y 
kico por wordo logra. Tin 
hopi aspecto cu mester 
tene cuenta cu ne y ta pesey 
ricibi informacion di e 
expertonan y e huristanan 
cu tin amplio conocemento 
riba e tereno ta crucial. 


Lo haci un investigacion 
riba 
e 
gastonan 
y 
posibilidadnan 
A dicidi den e ultimo 
reunion cu lo bay sondea 
e posibilidad pa haci un 
investigacion kico tur lo 
mester, cuanto e ta bay 
costa y kico ta realisabel 
mirando e infrastructura 
cu nos tin. Esaki lo duna 
nos tur un bon indicacion 
con nos por concipia e ley, 
su efectividad y cuanto e ta 
bay costa pais Aruba. 


Transplante di riñon 
Tin 
basta 
pashent 
di 
dialisis y nan bida sigur no 
ta uno facil. Dependiendo 
nan situacion nan mester 
dialisa por lo menos 2-3 
biaha pa siman. Esaki 
ta 
resulta 
den 
hopi 
incomodidad pe pashent 
cu mester ser transporta 
tambe cada rato pa ricibi 
su 
tratamento. 
Segun 
estadisticanan tin mas di 
200 pashent cu ta dialisa y 
tin un lista di pashent cu ta 
pre-dialisis caba. Esaki ta 
un indicacion cu e cantidad 
di 
pashent 
di 
dialisis 
posiblemente lo bay subi 


den e añanan venidero. 
Segun informacion ricibi di 
stakeholders, ta un hecho 
cu si e pashent por ricibi 
un riñon aki na Aruba mes, 
por ehempel di un persona 
di su mesun famia, esaki lo 
cambia su calidad di bida 
enormemente. 


Transplante di cornea 
y beenmerg 
Pa 
loke 
ta 
trata 
e 
transplante di beenmerg 
y cornea ainda mester 
obtene mas informacion 
pa wak cua ta tur e 
posibilidadnan. Aruba no 
solamente ta progresando 
riba tereno di innovacion, 


digitalisacion pero tambe 
sigur den e area di salud. Y 
apesar cu Aruba ta pasando 
momentonan dificil nos 
mester ta creativo pa wak 
kico tur nos por logra cu 
locual nos tin. 


Como 
legislador 
Parlamentario Berlis ta 
sondiando 
pa 
amplia 
servicionan di salud na 
nos pueblo."E salud di nos 
pueblo ta un prioridad y 
si un ley di iniciativa pa 
transplante di organo por 
brinda un miho calidad di 


bida na nos ciudadanonan, 
sigur e ta digno di ser 
explora. Den e temponan 
nos dilanti mi lo sigui duna 
update riba e desaroyo 
di e iniciativa di ley aki", 
Parlamentario Berlis ta 
finalisa. 


Si 
pueblo 
desea 
mas 
informacion di e articulo 
aki, por tuma contact 
cu Parlamentario Berlis 


na tel: 528-4639 of na: 
marco.berlis@parlamento. 
aw / Bo Parlamentario y 
sirbidor di pueblo na bo 
ordo semper! 

Parlamentario Marco Berlis (MEP): 
Ta trahando riba un ley di iniciativa cu lo por 
cambia calidad di bida di pashent aki na Aruba 


Menu 16 okt! 
-Bacalao 
-Galiña stoba 
-Balchi pisca 
-porkchop 
-Chicken breast 
NOS SPECIAL DI DIA : 
spare ribs stoba cu kool 
plus un sopi galiña 8 oz. 


Opcion den nos MINI BOX pa 
10 florin 
-Galiña stoba 
-Balchi Pisca 
-chicken breast 


746-3571 
565-3232 


Dialuna 16 October 2023 
Pag. 5 


Miembronan 
di 
GroenLinks 
y 
PvdA 
kier inclui abolicion di e 
monarkia den e programa 
electoral. Na un congreso 
na Rotterdam, un mayoria 
di mas ku 52 porciento 
a 
vota 
na 
fabor 
di 
complementa e programa 
pa e meta ey. 
E peticionarionan di e 
proposicion ta considera 
cu emonarkia y e sucesion 
asosia ta obsoleto. Nan ta 
papia di un “simbolo di 
desigualdad” y ta señala e 
miyones cu ta bin casa real 
tur aña. E placa aki por bai 
mihor pa e personanan cu 
tin mas nesesidad di dje, 
segun e peticionarionan di 
e plan. 
“E cas real ta costa hopi, 
pero no ta benefisia di dje”, 
un orador na congreso a 
bisa. “Talentonan mester 


ta e rolnan corecto, no nan 
origen”, otro orador a bisa. 


Tambe a discuti e pasado di 
NSDAP di prins Bernard y 
e pasado colonial, na kende 
e famia real ta debe un 
gran parti di nan riquesa, 
segun un estudio reciente. 
No 
tur 
hende 
den 
e 
rangonan di partido ta 
considera abolicion di e 
monarkia un bon plan. 
Asina, algun a cita e 
funcion simbolico di e cas 
real. Y tambe un repuica 
“no semper ta beatifica”, 
segun un orador. 


Abolicion di e monarkia 
no tabata den e programa 
electoral di e Partidonan 
Cooperante 
GroenLinks 
y 
PvdA. 
A 
bin 
cu 
proposicionnan den cual 
rey Willem Alexanderlo 


a wordo duna solamente 
un funcion ceremonial y 
tambe lo mester a paga 
impuesto. 
E 
redactornan 
di 
e 
programa 
a 
considera 
cu e proposicionnan aki 
tabata bay suficientemente 
leu, pero e miembronan 
di e partidonan a vota 
na fabor di un “republica 
parlamentario” 
den 
e 
programa electoral 


Aboli monarkia den e programa electoral 
Di PvdA / GroenLinks 


J.E YRAUSQUIN BOULEVARD - Diasabra anochi algo 
pasa di 10'or y mey dos unidad policial a bay tegenover di 
La Cabana, unda un Palapa tawata na candela. 
Na e sitio unda e candela tawata por mira un of mas 
security guards. Polis na yegada mesora a pidi pa 
Brandweer, mirando cu e otro Palapanan ta hopi cerca y 
por pega candela facilmente. 
Algun minuut despues Brandweer a yega y ya no tawata 
tin mucho candela mas y bomberonan a rek yj slang y a 
paga eaaki. 
Na e sitio por a scucha cu lo ta trata di actonan di 
vandalismo, tanto security y polisnan lo keda tira bista 
den oranan di marduga. 


Palapa cendi na 
candela 

Diaranson 
atardi, 
Minister Endy Croes a 
bishita 
e 
atletanan 
di 
Gihae Gymnastics na nan 
acomodacion 
na 
Santa 
Cruz. E atletanan a mustra 
e mandatario di Deporte e 
premio- y medayanan cu 
nan a conkista den e COPA 
IGA internacional cu a 
tuma luga na Panama. Un 
total di 800 gimnasta di 13 
pais a participa. Pa Aruba 
un grupo di 19 gimnasta a 
competi y a logra conkista 
80 medaya: oro, silver y 
brons. Durante conferencia 
di prensa special aki, Sra. 
Melissa Noguera lider di 
Gihae Gymnastics a hiba 
palabra y a splica un poco 
mas di e competencia y 
e medayanan cu nan a 
conkista 
den 
diferente 


categoria. Minister Endy 
Croes 
tabata 
presente 
pa 
felicita 
e 
atleta-, 
coach-, y mayornan cu 
a traha duro pa logra e 
excelente 
resultado 
aki 
pa Pais Aruba. Minister 
Endy Croes a sorprende 
e 
gimnastanan 
cu 
un 
treat chikito pa celebra e 
resultado 
extraordinario 
aki. 


Pa 
conclui, 
Minister 
Endy Croes ta felicita e 
atletanan pa nan excelente 
presentacion 
y 
logro. 
Tambe, 
mandatario 
di 
Deporte ta felicita Sra. 
Melissa 
Noguera 
y 
e 
mayornan cu ta aporta na e 
deporte di nan yiu. Alabes 
ta gradici e coachnan cu ta 
percura pa nos hobennan 


por desaroya nan talento pa 
por competi e plataforma 
internacional. 
Minister 
Endy Croes a enfatisa cu 
el lo keda monitor nan y 


e ta sigur cu di e club aki 
lo sali hopi streanan cu lo 
pone e bandera di Aruba 
sigui briya riba plataforma 
internacional. 
Pabien 


y hopi exito! Cu deseo, 
disciplina, 
dedicacion 
determinacion ta logra. 


MINISTER ENDY CROES A BISHITA E ATLETANAN DI GIHAE 
GYMNASTICS PA FELICITANAN CU NAN EXTRAORDINARIO 
PRESENTACION NA COPA IGA INTERNACIONAL 2023 CU A TUMA 
LUGA NA PANAMA 
A conkista 80 medaya: oro, plata y brons 

- Recientemente, Minister 
di Husticia y Asuntonan 
Social sr. Rocco Tjon, 
tawata presente na e evento 
di “let’s plant for mental 
health”, pues ban planta pa 
salud mental, un iniciativa 
sumamente 
bunita 
for 
di e cadena social den 
conexion cu dia mundial 
di salud mental. Ta asina 
cu 
nos 
profesionalnan 
den e cadena social cu ta 
atende cu e tematica di 
salud mental, a uni hunto 
cu e organisacion “Trees 
for Aruba” pa asina hunto 
planta mata como simbolo 


di conscientisacion pa cu 
salud mental. 


E tematica di Salud Mental 
ta toca nos tur, y e no ta 
discrimina, tampoco e ta 
haci distincion, pa cual 
motibo tambe e ta hala 
atencion di tur hende den 
nos comunidad. Manera 
ta conoci, siman pasa nos 
tawata 
presente 
como 
Aruba na e di cinco “Global 
Mental Health Summit” na 
Argentina, y mes ora nos 
por a ripara cu e retonan 
pa loke ta trata salud 
mental ta igual na tur parti 


di mundo. 


Locual 
ta 
resalta 
mas 
entre varios pais, ta e 
scarcedad 
di 
personal, 
e necesidad pa kibra e 
stigma, e importancia pa 
programanan 
social 
pa 
brinda sosten y tambe e 
enfoke multi-sectoral cu 
ta hopi necesario. Esaki 
ta e motibo pakico na 
Aruba nos a introduci e 
stuurgroep GGZ, pa di 
e forma ey hunto cu tur 


profesional nos por percura 
pa un miho coordinacion y 
duna contenido real na e 
enfoke multi-sectoral. 


Algo hopi importante pa 
salud mental por keda riba 
agenda ta, pa nos tur keda 
papia di e topico, pa di e 
forma ey nos logra kibra e 
stigma. Eventonan manera 
“Let’s plant for mental 
health” ta percura pa nos 
logra esaki. 


Por ultimo, e mandatario 
a manda palabranan di 
pabien y gradicimento na 
henter e personal cu ta 
labora den e area aki. E 
trabou aki ta uno dificil, 
hopi biaha un trabou cu 
no ta wordo balora door 
di comunidad. Y como 
Gobierno di Aruba, nos ta 
balora y aprecia e trabou 
aki inmensamente, semper 
laborando na e bienestar 
di nos comunidad. 


Minister Rocco Tjon: 
BAN PLANTA PA SALUD MENTAL 

Diahuebs 6 2023 


E diabel ta purba cambia e 
moda di biba di hende, den 
libertinahe sexual prohibi. 
E mundo por cambia, pero 
e palabranan di Dios nunca 
no ta cambia. Gobiernonan 
di mundo por pasa leynan 
cu ta contra di scrituranan 
di Dios, pero Dios ta bisa 
den Bijbel, Bijbel Malakias 
3: 6 : “Ami Senjor, Mi no ta 
cambia.” Bosonan no sa, 
cu tur relacionnan sexual pafo 
di e Sacramento di Matrimonio, 
ta un pika condenabel pa fierno. 
Den e di 9 Mandamento di Dios 
ta bisa: “ Lo bo no comete e pika 
di fornicacion, esaki ta e relacion 
sexual prohibi, esta : Na esnan cu 
ta biba companja, na esnan cu ta 
casa pa Raad so, e prostitutanan 
y na e libertinahe sexualnan. Bi- 
jbel 1 Corinthionan 6: 18 ta bisa: 
“Abstene boso di relacion sexual 
prohibi. Tur otro pika cu hende 
ta comete, ta tuma lugar pafo di 
su curpa. Ma esnan cu ta haci 
relacion sexual prohibi, ta peka 
contra di su mes curpa.” Bijbel 1 
Corinthionan 7: 2 ta bisa: “Ma, si 
ta pa e tentacion di haci relacion 
sexual pafo di matrimonio, anto 
ta mihor cu cada homber tin su 
mes esposa y cada muher tin su 
mes esposo.” Bijbel Hebreonan 
13: 4 ta bisa: “Tur hende mes- 
ter respeta matrimonio den tur 
aspectonan y mantene e fielded 
den e relacionnan entre esposo 
y esposa. Dios ta castiga na es- 
nan cu tin relacionnan sexual 
prohibi y na esnan cu ta comete 
adulterio.” Bijbel 1 Tessaloni- 
censenan 4: 2 – 5 ta bisa: “Boso 
conoce e instruccionnan cu nos a 
duna boso riba autoridad di Sen- 
jor Hesus. E boluntad di Dios ta, 
pa boso bira santonan y pa boso 
no tin relacionnan sexual pafo di 
matrimonio. Cu cada uno sabi di 
busca un esposa den santidad y 
respet, sin laga e mal deseonan 
desvia boso, manera sa haci den 
e pueblonan cu no conoce Dios.” 
Bijbel Colonsensenan 3: 5 y 6 ta 
bisa: “P’esey, mata loke ta keda 
den e bida terenal den boso, esta 


: Inmoralidad sexual, impuresa, 
mal pasion, mal deseonan y ava- 
ricia cu ta mescos cu idolatria. 
Esakinan ta e pikanan cu ta 
trece e castigonan di Dios.” Bij- 
bel 1 Corinthionan 6 : 19 y 20 ta 
bisa: “Bosonan sabi esey, cu boso 
curpa ta tempel di Spirito Santo, 
kende ta biba den boso, kende 
boso a ricibi di Dios. Boso no ta 
di boso mes, boso ta cumpra y e 
prijs ta paga. Glorifica Dios anto 
den boso curpa.” 1 Corinthionan 
6 : 9 y 10 ta bisa : “Boso no sabi, 
cu esnan cu ta comete inhusti- 
cia, nan lo no drenta den e Reino 
di Dios? No ganja boso mes, na 
esnan den relacion sexual pro- 
hibi, na e sirbidornan di Dios- 
nan falso, na esnan den adulte- 
rio, na e homosexualnan di tur 
clase, na e ladronnan, na e alco- 
holiconan, na e blasfemadornan, 
na esnan golos pa plaka, na e 
abusadornan, ningun di nan lo 
no tin parti den e Reino di Dios.” 
Bijbel Marko 10 : 6-9 ta bisa : 
“Ma na principio tempo di crea- 
cion, Dios a traha nan homber y 
muher. P’esey e homber lo ban- 
dona su tata y su mama, pa e 
uni cu su muher y e dosnan aki 
lo bira un curpa. P’esey, loke cu 
Dios a uni hende no ta permiti 
di separa.” Esaki ta e Sacramen- 
to di Matrimonio den Misa, na 
unda Dios ta uni e pareha den 
un solo curpa, pa medio di un 
sacerdote. Den e Sacramento di 
Matrimonio aki, Dios ta duna e 
pareha e regaldo di bida sexual 
y e muher no ta donjo di su mes 
curpa, sino su esposo, tambe e 
homber no ta donjo di su mes 
curpa, ma su senjora, 1 Corinthi- 
onan 7 : 4. 


Bijbel ta prohibi tur 
relacion sexual pafo 
di matrimonio 


Diahuebs anochi a drenta informe 
di molester di huma na Sero Pita, 
mesora a dirigi un patruya na e si- 
tio. 
na yegada di e patruya a bin com- 
pronde cu un otro habitante a di- 


cidi pa kima poco sushi, polis a 
hala atencion di e persona aki y a 
pone paga e candela mesora ya cu 
ta prohibi. Polis a bisa e persona 
cu si e bolbe haci esaki nan lo dune 
un boet. 


Habitante a dicidi di kima 
sushi y a causa molester pa 
su bisiñanan 

ta un pika condenabel pa fierno. 


aspectonan y mantene e fielded 


prijs ta paga. Glorifica Dios anto 


Diabierna mainta a drenta in- 
forme di un accidente den Van 
Leeuwenhoekstraat, mesora a 
diorigi un patruya na e sitio. Na 
yegada di e patruya a bin com- 
pronde cu aki ta trata di un acci- 


dente unda cu un chauff eur no a 
regula su velocidad ni a mantene 
distancia a bay dal tras di e auto 
su dilanti. 
Afortunadamente ningun hende 
a resulta herida. 


Chauffeur no a regula su ve- 
locidad ni a mantene distan- 
cia a bay dal tras di auto na 
Van Leeuwenhoekstraat 


Diasabra madruga a drenta in- 
forme di un problema na un bar na 
Paradera y cu tin un persona, me- 
sora a dirigi tanto polis como am- 
bulans na e sitio. 


Na yegada di e patruya a bin com- 
pronde cu aki ta trata di un dama 
cu a bay sali na defensa di su amiga 
cu a haya problema cu e ex di e ami- 
ga y a start un bululu cu a escala te 
na un pelea unda e dama a resulta 


herida. 


Na yegada di e ambulans nan a 
atende e dama y transporte pa hos- 
pital. 


Dama cu a bay defende su amiga for di 
e amiga su ex y ela sali herida 

“Aruba tin mester di un 
asercamento cu ta tene 
cuenta cu tur factornan 
sociaal-economico y cul- 
tural den nos Pais, pesey 
AVP ta enfatisa un RUM- 
BO ALTERNATIVA pa 
pone prioridad den nos 
Pais den un nota exstenso 
cu yama “THE BIGGER 
PICTURE”. E lider di 
fraccion di AVP, mr. Mike 
Eman a splica despues di 
a presenta e nota di frac- 
cion di AVP na Universi- 
dad di Aruba. 


Na Universidad di Aru- 
ba delegacion di Par- 
tido di Pueblo Arubano 
(AVP). Lider di partido 
mr. Mike Eman hunto 
cu colega parlamentario 
drs. Mervin Wyatt-Ras y 
candidato Wendrick Ci- 
cilia a dialoga cu e rector, 
dr. Viola Heutger. Como 
parti di asercamento cu 
ta bai tene cuenta cu fac- 
tornan 
socio-economi- 
cio-cultural principal den 
nos Pais, pa garantisa 
un maneho cu ta pone e 
BON COMUN di henter 
nos pueblo padilanti, e 
partido berde a presenta 
un nota cu ta describi e 
motivacion pa yega na 
un Sociaal Cultureel Plan 
Bureau na Aruba (SCPA). 


Manera ta conoci e meta 
di e SCP na Hulanda ta 
pa 
haci 
investigacion 
cientifico y usa e resul- 
tadonan di esakinan pa 
yuda tuma miho decisi- 
onnan riba tur tereno di 
desaroyo den nos comu- 
nidad. 


Adicionalmente, Eman ta 
kere cu un instituto asina 
lo aporta na mehora e rel- 
acionnan den Reino door 
di pone den un contexto 
constructivo y positivo 
atrobe. 


Den e forma aki lo saca 
e relacion for di e estado 
actual di division y discu- 
sion, y enfoca mas riba e 
realidad socio economico 
di nos pais. Un punto di 
bista cientifico, manera 
Universidad di Aruba lo 
por aporta, ta esencial 
den e combatimento di 
pobresa creciente, costo 
di haci comercio y frag- 
mentacion 
den 
comu- 
nidad. Pesey Mike Eman 
mustra su satisfaccion di 
por a haya un bon bini na 
e instituto pa educacion 
superior aki y pa compar- 
ti y dialoga riba e inicia- 
tiva pa un SCPA. 


Di su banda Rector, dr. 
Heutger a indica cu un 
Social Cultureel Plan Bu- 
reau ta habri caminda 
pa un comunidad mas 
sostenibel, mayor com- 
prension den Reino y e 
posibilidad di tuma e de- 
cisionnan pa futuro cu lo 
mehora e condicionnan 
di bida na Aruba. 


“Universidad ta un pilar, 
un partner hopi impor- 
tante den un iniciativa 
asina. Mi ta kere cu cada 
gobierno 
mester 
tuma 
esaki como ehempel pa 
asina traha na e sosten 
y cooperacion entre uni- 
versidad, pueblo y par- 
tidonan politico.” Asina 
drs. Mervin Wyatt-Ras a 
expresa gradiciendo pa e 
oportunidad di reuni cu 
e rector di Universidad di 
Aruba. 
E parlamentario ta con- 
venci cu hunto por traha 
cu bista riba e bienestar 
di nos comunidad cor- 
dando 
semper 
riba 
e 
derecho cu cada ser hu- 
mano tin di haya e miho 
cuido, e miho atencion, e 
miho enseñansa y e miho 
sosten. 


Pa Wendrick Cicilia ta- 
bata un placer di por a 
discuti cu Universidad di 
Aruba riba un instituto 
cu e autoridad pa haci in- 
vestigacion riba impacto 
social, cultural, econom- 
ico cu decision financiero 
y politico por trece. 


“Ta importante pa nos 
por documenta e expe- 
riencia y sentimentonan 
di nos comunidad. Nos 
hendenan ta sinti decep- 
ciona, defrauda, cu ta bay 
atras den nan posicion fi- 
nanciero, cu nan calidad 
di bida ta disminui y cu 
oportunidadnan ta bira 
menos. Tur esaki mester 
ta parti di e discusionnan 
fundamental cu nos ta 
bay hiba riba nos futuro 
pa enfoca e BON COMUN 
cu mester regresa como e 
guia di referencia”, Cicilia 
a comenta. 


Pa AVP ta importante cu 
banda di un CFT ta bin 
otro instituto cu ta wak, 
no unicamente e presu- 
puesto di Aruba, pero e 
consecuencianan di e de- 
cisionnan cu un gobierno 
ta tuma. 


Ora ta corta den e fondo 
pa cuido medico, corta 
den subsidio pa ense- 
ñansa, e tin como conse- 
cuencia cu mester paga 
pa remedi y cu schoolgeld 
ta aumenta. Y ora haci 
tur esakinan hunto, bida 
di nos famianan ta bay 
atras. 


Eman a enfatisa cu na 
Hulanda, e siguridad di 
moda pa biba (“bestaan- 
zekerheid”) ta ancra den 
constitucion. P’esey mas 
y mas tin comprension pa 
loke AVP ta trece dilanti. 
Ta categorisa e situacion 
actual como falta di in- 
formacion di e situacion 


real na Aruba. Eman tin 
e boluntad firme pa me- 
hora esaki mustrando cu 
documentacionan cienti- 
fico e realidad di Aruba y 
kico tin mester. “Awe nos 
a pone un fundeshi pa por 


sigui hiba e dialogo aki 
na e nivelnan mas halto 
den nos comunidad, un 
ruta alternativa pa pone 
e BON COMUN di nos 
henter nos isla padilant” 
Eman a finalisa bisando. 


VALIDO TE DIALUNA 16 DI OCTOBER 2023, 18:00 
ORA 


TEMPO: 
AWE TARDI Y AWE NOCHI: LEVEMENTE TE 
PARCIALMENTE NUBLA Y GENERALMENTE 
SECO 
DEN MARDUGA Y MAYAN: PARCIALMENTE 
NUBLA CU UN AWACERO BREVE 


TEMPERATURA MAXIMO 33 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 34 PA 45 GRADO CEL- 
SIUS 
UV INDEX: 12 
POTENCIAL DI AWACERO PA PROXIMO 24 ORA: 
1 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 


AIRPORT : MAX 34 / MIN 29 / 0.0 MM 
WESTPUNT: MAX 33 / MIN 28 / 0.0 MM 
STA ROSA: MAX 34 / MIN 29 / 0.0 MM 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION OOST TE 
OOST- ZUIDOOST Y MODERA TE BASTA 
FUERTE; 
POSIBLEMENTE FUERTE DEN RAFAGA. 
TEMPERATURA (GRADO CELSIUS) 
MAX / MIN LO TA: 32 / 27 


AVP TA PRESENTA RUMBO 


ALTERNATIVA NA UA 

Un saludo caluroso pa tur 
nos lectornan. A peticion 
, nos ta sigui un crenchi 
mas cu un otro relato fes- 
tivo. Nos ta comparti awe, 
con Lady Ruth a festeha 
cu un grupo di 25 amiga 
su di 66 cumpleanos no 
mucho tempo atras. Nos 
pensamentonan 
a 
dual 
na e wega di domino, ora 
ta sali cu e piedra dobbel 
seis. Nos a pensa tambe 
riba e famoso artista me- 
jicano Frida Kahlo dfm y 
asina a bin cu e idea di cel- 
ebra cu e tema aki di Frida 
Kahlo, pasobra nos tur sa 
pasa den situacionnan pe- 
noso y doloroso, nos tur 
ta bira mas fuerte dia pa 
dia y nos tur ta sigi briya 
cu nos mesun curason 


den lus cu bendicion di 
nos Creador di amor. Mi 
bunita amiga artista hopi 
talentoso, Bea, a dorna Ve- 
randa Shon Johan den un 
ambiente colorido festivo 
a la mejicano. 
Bea a sorpresa nos tambe 
cu un dushi mesa yena 
cu tacos cu”alles erop en 
eraan” masha masha du- 
shi mes ! Tur presente por 
a sirbi nan mes, segun nan 
mesun smak di tacos. Sin 
laga afor chef Gilbert cu 
asistente Isidora cu a per- 
cura pa tur demas snack y 
hapjes y un sopi di boon- 
chi super dushi mes , tur 
a la mejicano. Den e parti 
musical nos a malcria nos 
mes cu e cantante Vic- 
tor Samuel el duque cu su 


dushi baladanan y demas 
cancionnan alegre den su 
repertorio, habriendo e 
atardi cu bahada di solo 
na un manera espectacu- 
lar. Despues mi guapo 
primo guitarrista clasico 
y di musica popular y 
moderno, Jerry Diaz, “the 
best” a deleita nos cu su 
dushi musica y asina e du- 
shi ambiente a continua cu 
nos tur cantando y bailan- 
do den Veranda Shon Jo- 
han. Dushi pa mira tur 
amiga cu un of otro flor 
den cabey y cu trahenan 
y of algo colorido repre- 
sentando 
Frida 
Kahlo. 
Mi bunita prima Yvette 
tawata tin un bunita blusa 
cu riba dje e cara di Frida 
Kahlo. Lady Ruth, den su 
alegria total a canta tambe 
su cancion faborito Jam- 
balayah. Nos a pasa pret, 
nos a hari cu smak pa al- 
gun jokenan cu a presenta 
nan mes. Y nos a canta ! 
Un bolo “torta real”regalo 
di Ruthy su amiga ruman 
Valerie a baha masha ma- 
sha dushi mes cu e binja 
specialmente 
pa 
hende 
muher den un botter su- 
per special, regalo di su 
cunja Anna, cu a com- 
pleta mas e dushi anochi. 
Anna a regala nos dos bot- 
ter grandi di e dushi binya 
aki y no por a termina tur 
dos botter, pasobra tequila 
tawata skeiro, anto un te- 
quila rose cremoso masha 
masha dushi mes, manera 
un baileys asina. Den esey, 
Mariachi Perla di Aruba a 
cana drenta cantando nan 
repertorio alegre manera 
ta nan custumber. Great 
cu tawatin 2 cantante fe- 
menino den nan grupo 
e biaha aki. Bon amiga 
Verna a canta su cancion 
faborito cu Mariachi y 
tambe Victor Samuel a 
canta cu Mariachi. Claro 
cu Lady Ruth a canta su 
“No volvere”y mas can- 
cionnan cu nos tur por a 


canta hunto, manera Cieli- 
to lindo y El rey. Tawata 
un fiesta cu a cuminsa 6 or 
pm cu bahada di solo y cu 
a dura te casi mei anochi. 
Nos no kier a rek e mucho 
laat, pasobra e tawata den 
siman of ta riba un diabi- 
erna cu compromisonan 
pa diasabra den dia. Nos a 
goza hopi mes ! 
Shonnan, ora tin motibo 
pa celebra, si por, celebra 
! Nos edad ta sigui subi y 
nos no sa te ki dia nos por 
bayla y canta nos Jamba- 
layah. Tanten cu por, por 
! E alegria di Ruthy ta 
continua “ off stage”” , ya 
cu ela inspira hopi cu su 


tres shownan den pasado, 
tin dushi alegria den cada 
dia di su bida. Mester sigui 
goza, pasobra sin spera 
tristeza por bati na porta. 
Gradicido na Dios pa nos 
talentonan cu nos por 
sigui comparti y inspira 
tur rond di nos. 
Dios mediante, preparan- 
do awor pa e fiestanan di 
fin di anja ! Cu otro pal- 
abra, fiesta ta sigui ! 
Pero promer cu eseynan, 
nos lo brinda cu nos may- 
ornan Lucas y Mercedes 
nan di 70 aniversario di 
boda den e luna di Novem- 
ber. Danki Dios pa nan 
salud, alegria y sabiduria ! 


SABIDURIA DEN NOS ALEGRIA 


Skirbi pa Ruthy”Lady Ruth”Vrieswijk-Bergen 


Diahuebs anochi a drenta 
informe di cu tin un pelea 
cu a escala te na pushmen- 
to di hendenan pa cu e mu- 
sica cu e DJ tabata toca, 
mesora a dirigi patruyan- 
an na e sitio. Na yegada di 
e patruya a bin compronde 
cu a surgi un problema 
pa cu e repertorio cu e DJ 


tabata tin y cu a disgusta 
e clientenan y a surgi un 
discucion cu a escala te na 
pushamento. 
Polis a intermedia den e 
asunto y e DJ a compro- 
nde cu e estilo di musica 
cu e tabata toca no tabata 
agradable y e turistanan a 
bandona e sitio. 


Polis a bay un hotel pa un 
problema cu e DJ cu tabata 
toca musica cu e turistnan 
no tabata gusta 

Diahuebs 6 2023 


Diahuebs dia 19 di oktober 2023 ta cum- 
insa e nobena na honor di San Hudas 
Thadeo, 
“E SANTO DI SPERANSA”, Patrono di 
esnan desespera i di casonan dificil. 


Nos ta resa tur dia e Santo Rosario na 
honor di Mama Maria i despues nos ta 
resa e oracion di nobena na honor di San 
Hudas Thadeo. 
E Santo Rosario ta cuminsa: 
Diahuebs dia 19 i tur otro dianan pa 6.15 
p.m. sigui pa un Santo Sacrificio di Misa 
pa 7.00 p.m. 
cu excepcion di Diadomingo dia 22 cu ta 
pa 7.15 a.m. sigui pa un Santo Sacrificio 
di Misa pa 
8.00 a.m. 
Diabierna dia 28 lo ta e fiesta di San Hu- 
das Thadeo. Pa 6.15 p.m. lo tin un Ro- 
sario na honor di Mama Maria i cantica 
na honor di San Hudas Thadeo sigui cu 
Santo Sacrificio di Misa pa 7.00 p.m. 


Pastoor Jairo Maduro, Pader Jose Navas 
i Grupo di Oracion San Hudas Thadeo 


Santa Cruz ta invita cordialmente tur de- 
boto di Mama Maria i San Hudas Thadeo 
i pueblo di Aruba en general pa asisti na 
e nobena aki. Nos ta resa pa bendicion i 
paz pa nos Dushi Aruba cu ta pasando 
awor den problemanan fiananciero etc., 
pa combercion di pecadornan, crecemen- 
to di fe i tambe pa paz mundial. 


Ta pidi tur fielnan pa bini cu e buki di no- 
bena pa nos resa i canta for di dje. 


NOBENA NA HONOR DI SAN HUDAS 
THADEO NA MISA INMACULADA CONCEP- 
CION SANTA CRUZ 


Gradecido nos ta pa tur locual Harry Croes 
a desplega den su bida pa nos patria Aruba. 
El a dedica 50 aña na Festival 
di Dande ,promoviendo nos tradicion di Dande, 
cual tawata su baby for di comienso,cu a crece bira 
grandi ,unda nos cantante y musico nan por a canta y 
comparti nan amor y alegria durante aña nan for di co- 
mienso te cu transcurso di aña nan na nos folklore. 
Papa Dios laga cu loke Harry Croes a sembra y cosecha, 
comparti na Festival di Dande y tambe Festival dedica 
na nos Himno y Bandera, wordo 
recorda cu gran amor y pashon pa nos isla tan stima, 
cu Harry a carga cu amor,respet y honor pa nos patria 
aprecia. 
Pa su dedicacion na Deporte,en especial como ref- 
eree di boxeo, y 
e mes cu tawata boxeado un tempo. 
Na tur loke a dedica su tempo na Deporte, 
un gran ehempel pa esnan cu ta sigui. 
Nos ta recorda Harry cu su gran amor pa su patria, 
pa e motibo ey a wordo condecora den Orde van Nas- 
sau, Harry ta 
laga un historia grandi atras di su bida y dedicacion, 
principalmente su fruto nan di trabou y gran ehempel. 
Harry a dedica su bida na periodismo, 
compartiendo su sabidaria y bon informacion nan, 
hasta e tawatin programa dedica na fin di aña,esta Pas- 
co cu tawata 
alegra nos curason. 
Harry tawata consehero pa hopi politico nan,,especial 
pa nos Liberador Betico Croes di felis memoria y nos 
Prome Minister nan. Laga 
cu su enseñansa drenta nos scol nan, 
pa edifica nos mucha nan tocante nos gran baluarte di 
nos patria Aruba,esta Harry Croes. 
Laga e chispa di amor pa patria,cu Harry Croes a planta 
y cosecha,sea simia pa nos Arubano nan sigui cu e tra- 
bou nan cu Harry a dedica cu el a fortifica pa nos cul- 
tura y historia di Dande. 
Cu nos bon Dios tuma tin un luga special pa Harry 
den Su Reino celestial. Cu 
e insipracion nan di Harry sea nos fuente di mo- 
tivacion y dedicacion pa 
sigui cu e bunita tradicion nan pa hopi aña mas 
. Laga 
nos reconoce su trabou nan,hasta pafo di Aruba conoci 
danki Harry Croes…….te despues 


Autor : Clarette Quandus 
15 Oktober 2023 


NA MEMORIA POSTUMO DI 
GRAN BALUARTE ARUBANO 
HARRY CROES 

Señor ta mi Wardador, mi no tin falta di nada 
Den cunucu yen di yerba berde, E ta pone mi sosega 
E ta hiba mi na awa trankil, pa mi bolbe haya forsa 
Mi tin Dios pa Wardador, pues mi no tin falta di nada 
Cu inmenso tristesa na nos curason, 
pero conforme cu boluntad di Dios 
y agradecido pa tur locual el a haci y significa pa nos, 
Nos ta participa fayecimento di: 


Sr. Geronimo “Chomon” Croes 
Ex empleado di Lago 
* 30 september 1934 
‘+ 8 october 2023 


Na nomber di su: 
Esposa: Ida Maria Croes-Ras 
Yiunan : Roland y Carina Croes 
Haime y Rosalinda Croes 
Nietonan: John Jowel Maduro 
Zedrick Croes 
Considera como nieto: Answin Lacle 
Rumannan den feliz memoria: Ana Maria Boekhoudt-Croes y famia 
Paulus Croes y famia 
Elizabeth Feliciana-Croes y famia 
Francisco Croes y famia 
Constancia Kelly-Croes y famia 
Porfilio Croes y famia 
Swa y cuñanan: Zenovia Wever-Ras y famia 
Rosenda Ras 
Juan (Nato) Ras y famia 
Casimira Ras 


Ayudantenan: Kathy, Bibi, Rob, Margarita 


Sobrina y sobrinonan, prima y primonan, comer y compernan, 
ihanan, bisiñanan, amigonan y demas famia 
Ta invita pa asisti na e acto di entiero cual lo tuma lugar 
diamars 17 october 2023 pa 4’or di atardi saliendo di 
Misa Inmaculada Concepcion pa santana De Vries na Santa Cruz 
E restonan mortal lo ta reposa den misa for di 2’or di atardi 
Oportunidad pa condolencia lo ta dialuna 16 october 2023 
na The Olive Tree Funeral Care & Crematory na Piedra 
Plat di 7pm pa 9pm 
Disculpa nos si den nos tristesa nos por a lubida di menciona 
un of otro famia. 
Nos ta lamenta cu despues di entiero no ta ricibi bishita di 
condolencia na cas. 


Diabierna 
madruga 
a 
drenta informe di cu un 
tubo di awa a kibra y taba- 
ta spuit awa asina halto te 
cu esaki tabata saca chis- 


panan di candela ora e awa 
tabata spuit riba wayanan 
di coriente . Mesora a avi- 
sa W.E.B. pa bin atende cu 
e problematica aki. 


Tubo a kibra y awa tabata 
spuit halto e tabata saca 
chispanan di candela 


